2015. gada 24. februārī Noteikumi Nr. 96

Rīgā (prot. Nr. 10  8. §)

**Grozījumi Ministru kabineta 2011. gada 6. decembra noteikumos Nr. 934 "Noteikumi par valsts nekustamā īpašuma pārvaldīšanas principiem un kārtību"**

Izdoti saskaņā ar likuma

"Par valsts un pašvaldību finanšu līdzekļu un mantas izšķērdēšanas novēršanu" 6.2 panta otro, trešo un ceturto daļu

Izdarīt Ministru kabineta 2011. gada 6. decembra noteikumos Nr. 934 "Noteikumi par valsts nekustamā īpašuma pārvaldīšanas principiem un kārtību" (Latvijas Vēstnesis, 2011, 193. nr.; 2013, 100. nr.) šādus grozījumus:

1. Izteikt 2.3. apakšpunktu šādā redakcijā:

"2.3. jūras piekrastes joslas un iekšzemes publisko ūdeņu pārvaldīšanu;".

2. Svītrot 5. punkta pirmajā teikumā vārdus "par valsts īpašuma tiesību iegūšanu un citus lēmumus".

3. Papildināt noteikumus ar 13.5. apakšpunktu šādā redakcijā:

"13.5. valsts nekustamā īpašuma pircējam, ja noslēgts nekustamā īpašuma nomaksas pirkuma līgums."

4. Papildināt noteikumus ar 14.4. apakšpunktu šādā redakcijā:

"14.4. šo noteikumu 13.5. apakšpunktā minētajai personai – noslēdzot nekustamā īpašuma nomaksas pirkuma līgumu."

5. Aizstāt 15. punktā vārdus un skaitli "un 13.4. apakšpunktā" ar skaitļiem un vārdiem "13.4. un 13.5. apakšpunktā".

6. Aizstāt 20.1 punkta ievaddaļā vārdus "valsts nekustamā īpašuma informācijas" ar vārdiem "Valsts nekustamā īpašuma informācijas sistēmas".

7. Papildināt noteikumus ar 20.10 punktu šādā redakcijā:

"20.10 Valsts nekustamā īpašuma informācijas sistēma ir valsts informācijas sistēma. Tās pārzinis un turētājs ir valsts akciju sabiedrība "Valsts nekustamie īpašumi". Tiesības izmantot Valsts nekustamā īpašuma informācijas sistēmu ir valdītājiem, pārvaldītājiem un pilnvarotajiem pārvaldītājiem."

8. Papildināt noteikumus ar 21.1 punktu šādā redakcijā:

"21.1 Valsts akciju sabiedrība "Valsts nekustamie īpašumi" līdz 2015. gada 31. decembrim izstrādā Valsts nekustamā īpašuma informācijas sistēmas programmnodrošinājumu."

Ministru prezidente Laimdota Straujuma

Finanšu ministrs Jānis Reirs